માર્કેટમાં કાર્પેટમાં ઘણા ઑપ્શન ઉપલબ્ધ છે જેમાં પ્લાસ્ટિક કોટેડ કાર્પેટ જે થોડી કડક હોય છે એ વાળવાથી તૂટી જાય છે. આ પ્લાસ્ટિક કોટેડ કાર્પેટ અત્યારે બહુ ટ્રેન્ડમાં છે. આને ભ્સ્ઘ્ કોટેડ કાર્પેટ પણ કહેવામાં આવે છે. આ વૉટરપ્રૂફ છે. બીજી છે ક્લૉથ કાર્પેટ જેમાં નીચેનું લેયર પ્લાસ્ટિકનું હોય છે અને ઉપરનું લેયર કપડાનું હોય છે. રબર બેઝ્ડ કાર્પેટ નાનાં બાળક ઘરમાં હોય તો તેમના માટે સૌથી સારો ઑપ્શન છે. આની થિકનેસના કારણે આ કાર્પેટ સેફ છે. વુલન અને સૉફ્ટ ફીલ આપતી રગ કાર્પેટ ઘણી ઇન છે. આ વુલનની કાર્પેટ છે. કાર્પેટ એક રૂમમાં પણ લગાવી શકો છો અને આખા ઘરમાં પણ લગાવી શકો છો. જો લિવિંગ-રૂમ મોટો હોય તો ત્યાં વેરિએશન માટે એકસાથે બે-ત્રણ કલરની કાર્પેટ વાપરી શકો છો. કાર્પેટથી તમે લિવિંગ-રૂમના એરિયાને બાઇન્ડ કરી શકો છો જેનાથી લિવિંગ-રૂમનો લુક યુનિક લાગશે. બેડરૂમમાં ડાર્ક કલરની કાર્પેટ સારી લાગશે. લિવિંગ-રૂમમાં કાર્પેર્ટ મિક્સ-મૅચ હોવી જોઈએ. જો લિવિંગ-રૂમની વૉલનો કલર લાઇટ હોય તો કૉન્ટ્રાસ્ટમાં ડાર્ક કલર જોઈએ અને જો ડાર્ક હોય તો લાઇટ કલરની કાર્પેટ લેવી. ડાર્ક કલરમાં મેલ ન દેખાય અને એ લાંબા સમય સુધી ચાલે છે. ઘરની અંદર પૂરતો સૂર્યપ્રકાશ આવતો હોય તો ડાર્ક શેડની કાર્પેટ લેવી અને સૂર્યપ્રકાશ ન આવતો હોય તો લાઇટ શેડની કાર્પેટ લેવી.